ст҃ы́й ісаа́къ ѡ чи́стѣ моля́щихся глаго́летъ, я́кѡ мно́жицею ѡбрѣта́ется кто́либо собира́яй у́мъ сво́й въ моли́твѣ, и а́біе припа́даетъ безъ̑ понужде́нія на зе́млю на колѣ́нѣ, я́коже иногда̀ проро́къ даніи́лъ, и и́мать ру́цѣ просте́ртѣ, и ѻ́чи єгѡ̀ взира́ютъ на кре́стъ хрс̑то́въ: по́мыслы же єгѡ̀ измѣня́ются, и у́ди єгѡ̀ разрѣша́ются ѿ но́выхъ помышле́ній, самодѣ́йственнѣ во у́мъ приходя́щихъ